burgasdotpro/wikipedia huggingface dataset:
Fytoremediácia

Fytoremediácia je jedna z foriem bioremediácií a označuje metódy (napr. fytoextrakcia, fytotransformácia) čistenia prostredia (pôdy alebo vody) pomocou rastlín. Rastliny, ktoré prijímajú a následne ukladajú (alebo premieňajú v netoxické zlúčeniny) vo svojich pletivách a orgánoch väčšie množstvá kovov, nazývame hyperakumulátory. Jedince majú danú (druhovo špecifickú) vlastnosť vyvinutú často v dôsledku selekčného tlaku na území, v ktorom žijú (a ktoré je dlhodobo kontaminované príslušným kovom). Toxický substrát im neuškodí, pretože sa dokonale adaptovali na kontamináciu špecifickými biochemickými reakciami a fyziologickými procesmi. 
Príkladom sú rastliny z čeľade Salicaceae, ktoré intenzívnym rastom a vysokou rýchlosťou transpirácie dokážu extrahovať (fytoextrakcia) rôzne látky z prostredia (aj toxické). 
Prijaté látky sú buď uložené do pletív a orgánov, alebo sú metabolizované na rôzne netoxické látky (fytotransformácia). 
Nastáva však problém, čo urobiť s rastlinami alebo ich časťami, v ktorých sú uložené toxické látky z pôdy (alebo vody). Jednou z možností je recyklovanie deponovaných toxických kovov.
Fytoremediácia je proces, ktorý je nielen že ekonomicky najvýhodnejší, ale je tiež často iba jediným spôsobom dekontaminácie prostredia. 
Okrem rastlín z čeľade Salicaceae sa využívajú aj rastliny z iných čeľadí (Brassicaceae, Fabaceae, Asteraceae…). Fytoextrakcia sa nemusí týkať len toxických kovov, ale aj pesticídov, rozpúšťadiel, olejov, dokonca aj ropy.
Andy Aitkenhead

Andrew „Andy“ Aitkenhead (* 6. marec 1904, Glasgow, Škótsko – † 21. október 1968) bol kanadský hokejový brankár ktorý hrával od roku 1932 do roku 1935 v klube New York Rangers. Za Rangers odohral 106 zápasov – 6 570 minút. 47 z nich vyhral a 43 prehral, 16 zápasov remizoval. Spolu dostal 257 gólov s priemerom 2,35 gólu na zápas. V 11 zápasoch vychytal čisté konto. V play-off odohral 11 zápasov a vyhral Stanley Cup v roku 1933.
Poloker

Poloker je cievnatá rastlina, ktorá sa od kríka líši tým, že nepriaznivé obdobie (zimu) prečkáva len približne 10 – 20 centimetrová zdrevnatelá stonka. Ostatná časti stonky sú bylinné a na zimu odumierajú. Mávajú menšiu výšku než kríky.
Liga

Liga môže byť:
Liga (strana)

Liga je mimoparlamentná občiansko-liberálna strana na Slovensku v rokoch 2008 až 2011. Jej pokračovaním je strana PRIAMA DEMOKRACIA.
História.
Zakladajúcimi členmi strany sú zo známych osobností napríklad Robert Nemcsics a Juraj Liška.
Prípravný kongres strany sa uskutočnil 28. septembra 2008 v Trenčianskych Tepliciach. Strana bola zaregistrovaná na Ministerstve vnútra 5. decembra 2008. Ustanovujúci kongres sa konal 28. februára 2009 v Bratislave.
Volebné preferencie.
Volebné preferencie strany boli také nízke, že ich Štatistický úrad Slovenska do marca 2009 nezaznamenával. Od apríla 2009 preferencie podľa agentúry Focus. 
Hrubo vyznačené preferencie znamenajú prekročenie hranice 5 % potrebnej na vstup do parlamentu. 
Volebné výsledky.
Volebné výsledky z volieb do Národnej rady SR a Európskeho parlamentu, v ktorých sa zúčastnila strana Liga.
Euzebiusz Smolarek

Euzebiusz Smolarek alebo Ebi Smolarek (* 9. január 1981, Lodž, Poľsko) je poľský futbalový útočník. 
Kariéra.
Profesionálnu kariéru začal v roku 2000 klube Feyenoord Roterdam. V roku 2005 prestúpil do Borussie Dortmund. Po dvoch sezónach prestúpil do španielskeho klubu Racing Club de Santander. Od roku 2008 je na hosťovaní v anglickom klube Bolton Wanderers.
Reprezentácia.
Členom poľskej reprezentácie je od roku 2000. Hral na Majstrovstvách sveta 2006 v Nemecku, ale gólovo sa nepresadil. V kvalifikácii na majstrovstvá Európy 2008 bol najlepší strelec poľského mužstva s 9 gólmi. Na Eure 2008 nastúpil na všetky tri zápasy, ale strelecky sa nepersadil.
Omnibus (doprava)

Omnibus je (v slovenčine dnes zriedkavé) označenie pre nekoľajové vozidlo na hromadnú prepravu väčšieho počtu osôb. V užšom zmysle a pôvodne je to označenie pre nekoľajové vozidlo (koč) ťahané koňmi, určené na verejnú dopravu po stanovenej trase (konský omnibus). Neskôr existoval aj parný omnibus a predstavoval predchodcu linkového autobusu a trolejbusu. 
Dejiny.
Prvý omnibus sa objavil v roku 1662 v Paríži, kde Blaise Pascal používal 8 miestny koč, ťahaný koňmi. Prvým, kto využil tento spôsob prepravy osôb vo väčšom rozsahu, bol Stanislaus Baudry v meste Nantes vo Francúzsku. V roku 1823 začal prevádzkovať pravidelnú linku, ktorá končila pri obchode s názvom "Omnes Omnibus". Časť jeho názvu (v preklade z latinčiny "všetko všetkým") prevzal Baudry na pomenovanie svojej služby, zásluhou čoho sa slovo "omnibus", neskôr skrátene "bus" zaužívalo pre prostriedky hromadnej prepravy osôb.
Parné omnbusy začali jazdiť v Londýne okolo roku 1830, od roku 1847 sa práve v tomto meste objavil aj prvý poschodový, koňmi ťahaný omnibus. Koncom 19. storočia (1895 a 1897) boli v Nemecku zavedené prvé autobusy so spaľovacím motorom, čím začali nahrádzať omnibusy s konským poťahom. Posledný omnibus ukončil prevádzku v Newmarkete v roku 1932.
V Prahe sa prvé omnibusy objavili v rokoch 1829-1830, neskôr slúžili na doplnkovú prepravu železníc, no v druhej polovici 19. storočia boli vytlačené električkami a neskôr aj autobusmi. Tento druh dopravy bol využívaný aj vo Vysokých Tatrách, kde zabezpečoval prepravu návštevníkov jednotlivých horských osád.
Sokratovský dialóg

Sokratovský dialóg (gr. Σωκρατικὸς λόγος alebo Σωκρατικὸς διάλογος) je literárny štýl prózy, ktorý sa vyvinul v Grécku na prelome 5. a 4. storočia pred Kr. Zachoval sa nám v dialógoch Platóna a niektorých dielach Xenofóna, v ktorých rečníci diskutujú o morálnych a filozofických problémoch používajúc pri tom sokratovu metódu. Sokrates je v nich často hlavnou postavou.
Okrem Platóna a Xenofóna písali sokratovské dialógy aj Antisténes, Aeschines z Fétosu, Faidón z Elidy, Eukleides z Megary, Šimon obuvník, Teokritos a Aristoteles. Cicero napísal v latinčine podobné dialógy rozoberajúc v nich filozofické a rečnícke problémy (napríklad De re publica).
Diela.
Platón.
Vo všeobecnosti sa všetky skoré Platónove dialógy považujú za sokratovské. Okrem nich sa k nim priraďujú aj niektoré staršie.
Virpi Kuitunenová

Virpi Kuitunenová (* 20. máj 1976, Kangasniemi, Fínsko) je fínska bežkyňa na lyžiach.
Ocenenia.
Je držiteľkou bronzovej medaily zo zimnej olympiády 2006, ktorú získala spolu s Aino Kaisou Saarinenovou v tímovom šprinte. Na majstrovstách sveta v klasickom lyžovaní 2007 sa stala najúspešnejšou športovkyňou. Získala 3 zlaté medaily, ku ktorým pridala jednu bronzovú. V zbierke má aj jednu zlatú medailu z Lahti z roku 2001 a jednu striebornú z Oberstdorfu z roku 2005. Vyhrala prvý ročník Tour de Ski. V tom druhom obsadila druhé miesto. V roku 2007 získala ocenenie najlepšia športovkyňa Fínska.
Dopingový škandál.
Na majstrovstvách sveta 2001 v Lahti bola pozitívne testovaná na Hydroxyetyl. Odobratá jej bola strieborná medaila zo štafety a ako trest dostala dvojročný dištanc kvôli ktorému vynechala aj majstrovstvá sveta v severskom lyžovaní vo Val di Fiemme v roku 2003.
Omnibus

Omnibus môže byť:
Kari

Kari alebo karri môže byť:
Kari môže byť aj:
Plastinácia

Plastinácia je unikátna konzervačná metóda, ktorou možno preparovať celé ľudské telo alebo jeho jednotlivé časti. Túto metódu vyvinul a nechal si ju aj patentovať nemecký patológ Günter von Hagens. 
Pri plastinácii treba najprv odsať vodu z tkanív. Prostredníctvom difúzie sa voda nahradí acetónom, potom acetón vystrieda tekutá plastická látka, napr. silikónový kaučuk, ktorý neskôr stvrdne a dáva preparovanému predmetu konečnú podobu.
Zoznam operných spevákov a speváčok v Česku

Toto je zoznam operných spevákov s českým pôvodom ale aj zahraničných, ktorí dlhodobo pôsobia alebo pôsobili v Česku a stali sa súčasťou histórie českej opery.
Pozn. tento zoznam nie je úplný, ak máte informácie o nieakých českých operných spevákoch poprípade tých zahraničných, ktorí dlhodobo vystupovali alebo vystupujú v českej oper, tak neváhajte a rozšírte tento zoznam.
Zoznam operných spevákov a speváčok na Slovensku

Toto je zoznam operných spevákov so slovenským pôvodom ale aj zahraničných, ktorí dlhodobo pôsobia alebo pôsobili na Slovensku a stali sa súčasťou histórie slovenskej opery.
Pozn. tento zoznam nie je úplný, ak máte informácie o nejakých slovenských operných spevákoch poprípade tých zahraničných, ktorí dlhodobo vystupovali alebo vystupujú v slovenskej opere, tak neváhajte a rozšírte tento zoznam.
Čerepovecká gubernia

Čerepovecká gubernia () bola jedna z gubernií Ruskej sovietskej federatívnej socialistickej republiky v rokoch 1918 - 1927 zriadená po rozpade Novoruskej gubernie 13. mája 1918. Hlavným mestom gubernie bol Čerepovec. Podľa údajov z roku 1926 v gubernii žilo 735 800 obyvateľov.
Gubernia sa delila na 5 okresov, Zanikla 19. júla 1927, keď sa z jeho územia vytvoril Čerepovecký rajón Leningradskej oblasti, ktorý tiež zanikol 23. júla 1930.
Hviezdne mestečko

Hviezdne mestečko () je sídlo mestského typu severovýchodne od Moskvy, ktoré vyrástlo okolo Strediska prípravy kozmonautov J. A. Gagarina od roku 1960. 
Počas sovietskej éry bol areál veľmi prísne strážený pred zvyškom sveta. Do roku 2009 bolo Hviezdne mestečko vojenským uzavretým sídlom, potom prešlo pod civilnú správu ako mestský okruh, pričom štatút uzavretého mesta bol zachovaný. Mnohí ruskí kozmonauti histórie a súčasnosti v meste žili a žijú so svojimi rodinami. Mestečko má svoju vlastnú poštu, vysokú školu, obchody, škôlky, kino, divadlo, športové a rekreačné zariadenia, železničnú stanicu a múzeum vesmírneho cestovania a prieskumu vesmíru.
Katyň (film)

Katyň () je poľský film, ktorý pojednáva o osude obetí Katynského masakru v priebehu druhej svetovej vojny. V týchto popravách zahynul aj otec režiséra filmu, poručík Jakub Wajda. Film sa venuje nielen vojnovému, ale aj povojnovému obdobiu, propagande a popieraniu zodpovednosti za zločin.
Katyň

Katyň môže byť:
Katyň (obec)

Katyň (, ) je obec v Rusku v Smolenskej oblasti, asi 18 kilometrov západne od Smolenska. V roku 2007 tu žilo 1767 obyvateľov.
V lese blízko dediny boli odkryté masové hroby, do ktorých boli pochovaní poľskí zajatci popravení NKVD počas druhej svetovej vojny.
Kevin Nolan

Kevin Nolan (* 24. jún 1982) je anglický futbalový hráč. Profesionálnu kariéru začal v Bolton Wanderers roku 1999. V klube je už 10 sezónu. V klube odohral takmer už 300 zápasov.
Reprezentácia.
V národnom tíme neodohral ani jeden zápas. Hral len v anglickom národnom mužstve do 19 rokov a 21 rokov.
Anna Torvová

Anna Torvová (* 7. jún 1978, Melbourne, Austrália) je austrálska herečka, známa predovšetkým svojou rolou Olivie Dunhamovej v americkom televíznom seriáli "Fringe" od J. J. Abramsa.
Biografia.
Anna Torvová sa narodila v roku 1978 v Melbourne a vyrástla na Zlatom pobreží. Vyštudovala austrálsky Národný inštitút dramatického umenia s diplomom Hereckých umení v roku 2001. 
Torvová je známa účinkovaním v seriáli televízie BBC "Učiteľky". Nahrala taktiež hlas postavy "Nariko" vo videohre "Nebeský meč", kde bola jej tvár použitá na jednu postavu.
Jej doteraz najväčšou rolou je hlavná úloha Olivie Dunhamovej v seriáli "Fringe", dramatický seriál od režiséra J. J. Abramsa.
Vymedzovacie zámeno

Vymedzovacie zámená sú zámená, ktoré vyjadrujú neúplnosť, odlišnosť, súhrnnosť, totožnosť alebo výlučnosť. Niektoré z nich sa dajú skloňovať ako prídavné mená (vzory "pekný", "cudzí").
Patria medzi ne nasledujúce slová a slovné spojenia: ten istý, tenže, taký istý, takže, toľko isto, tak isto, sám, samý, iný, inšie, inakší, inakšie, inam, inde, inak, inokade, inokadiaľ, žiadny, žiaden, nijaký, nikdy, nikde, nikam, nič, všetko, všetci, vždy, všade, každý.
Juraj Okoličány

Juraj Okoličány (* 28. marec 1943, Žilina – † 10. september 2008, Bratislava) bol slovenský hokejový rozhodca, ako jediný Slovák a jedenásty rozhodca v histórii hokeja dostal "Cenu Paula Loicqa" za špeciálny prínos pre svetový hokej.
Rodina.
Je potomkom šľachtického rodu Okoličáni. Pochádza z významnej hokejovej rodiny Okoličány. Je synom priekopníka ľadového hokeja Vojtecha Okoličányho, otcom zakladateľky Slovenskej asociácie Nordic Walking Lucii Turaz Okoličány a strýkom Barbari Mudrochovej, slovenskej reprezentantky v synchronizovanom plávaní.
Ústavný zákon o autonómii Slovenskej krajiny

Ústavný zákon (zo dňa 22. novembra 1938) o autonómii Slovenskej krajiny, známy aj ako zákon o autonómii Slovenskej krajiny, bol ústavný zákon prijatý 19. novembra 1938 Národným zhromaždením Republiky československej, vydaný v zbierke zákonov 22. novembra 1938 pod č. 299/1938 zb.. Po prijatí tohoto zákona sa názov česko-slovenského štátu zmenil z pôvodného názvu "Československá republika," resp. "Republika Československá" na "Česko-Slovenská republika."
Prijatie zákona o autonómii Slovenskej krajiny zformalizovalo (ratihabovalo) stav, ktorý v Česko-Slovensku nastal po prijatí Žilinskej dohody zo 6. októbra 1938, na základe ktorej vznikla slovenská vláda na čele s Jozefom Tisom. Vyhlásenie autonómie Slovenska bolo pokračovaním procesu rozpadu Česko-Slovenska, ktorý sa začal prijatím Mníchovskej dohody z 30. septembra a Prvou viedenskou arbitrážou z 2. novembra 1938.
Počas krátkej existencie autonómneho Slovenska v rámci de facto federalizovaného Česko-Slovenska bola moc sústredená v rukách Hlinkovej slovenskej ľudovej strany a na Slovensku došlo k zmene demokratického zriadenia prvej republiky na autoritatívny ľudácky režim, ktorý na Slovensku pretrval až do vypuknutia SNP, resp. do skončenia druhej svetovej vojny.
K zjednoteniu (resp. zlúčeniu politických strán s HSĽS) došlo na Slovensku už 8. novembra 1938 a vo voľbách do snemu slovenskej krajiny 18. decembra 1938 už existovala len jednotná kandidátka. V tomto období zároveň rástla protižidovská a protičeská rétorika ľudáckej tlače.
Rovnako ako autonómia Slovenskej krajiny bola česko-slovenským parlamentom schválená ten istý deň i autonómia Podkarpatskej Rusi (kde fungovala podkarpatská vláda už od 11. októbra 1938).
Pod ústavný zákon boli podpísaní: Jan Syrový (taktiež za prezidenta republiky podľa § 60 ústavnej listiny), Jozef Tiso, Josef Kalfus, Pavol Teplanský, Stanislav Bukovský, Matúš Černák, Vladimír Kajdoš, Ferdinand Ďurčanský, Karel Husárek, Ján Lichner, Ladislav Feierabend, Imrich Karvaš, Petr Zenkl, Augustin Vološin, Hugo Vavrečka, František Chvalkovský, Julian Révay, Jan Černý a Edmund Bačinský.
Joachim Murat

Joachim-Napoléon Murat (* 25. marec 1767, Labastide-Fortuniere, Francúzsko – † 13. október 1815, Pizzo, Taliansko), kráľ Neapola a Sicílie, veľkovojvoda z Bergu a Kleve, maršal Francúzska.
Život.
Narodil sa v Labastide-Fortuniere v Gaskonsku. Otec bol krčmár Pierre Murat-Jordy a matka Jeanne Loubières. Ako dvadsaťročný sa stal vojakom jazdectva. 3. októbra 1795 (13. vendémiairu, III. roku republiky) pomohol Napoleonovi potlačiť vzburu v Paríži tým, že sa zmocnil diel v ohrozenej oblasti. Napoleon ocenil jeho statočnosť a ich cesty sa spojili na najbližších dvadsať rokov. Zúčastnil sa prevratu z 18. a 19. brumairu roku (z 9. na 10. november 1799), ktorý vyniesol Napoleona Bonaparta na post konzula. Stal sa Napoleonovým generálom a 19. mája roku 1804 aj francúzskym maršalom. V zostave Napoleonovej armády sa zúčastnil egyptského ťaženia (1798 – 1799), bitky pri Marengu (1800), bitky pri Slavkove (1805), bitky pri Jene (1806), bitky pri Eylau (1807), ťaženia do Ruska (1812) i bitky národov pri Lipsku (1813). Hoci bol Murat odvážnym vojakom, chýbal mu strategický talent a často robil unáhlené a nesprávne rozhodnutia.
Napoleon Bonaparte k nemu mal dôveru a dal mu za manželku svoju sestru Karolínu. Chcel byť španielskym kráľom, čo sa mu nepodarilo presadiť, pretože cisár preferoval na posty vládcov príslušníkov vlastnej rodiny. V roku 1806 sa však stal veľkovojvodom z Kleve a Bergu. O dva roky neskôr Napoleon predsa len súhlasil s tým, aby prevzal post neapolského kráľa po Josephovi Bonaparte, ktorý sa stal španielskym kráľom. V Neapole ho však kontroloval Antoine Christophe Saliceti, neapolský minister polície a Napoleonov priateľ ešte z mladosti. Kráľ Joachim bol medzi ľuďmi obľúbený pre svoju láskavosť a štedrosť, medzi jeho slabé povahové stránky patrila ľahkomyseľnosť, prehnaná ambicióznosť a domýšľavosť.
V Neapolskom kráľovstve Joachim Murat vládol až do roku 1815, keď niekoľkokrát zmenil stranu a nakoniec ho odmietla akceptovať za kráľa ako protifrancúzska koalícia, tak aj Napoleon I.
Po Waterloo bol odsúdený na smrť za podiel na únose a poprave Louisa Antoina de Bourbon-Condé, vojvodu z Enghienu. Joachim Murat bol popravený zastrelením, jeho telo skončilo v hromadnom hrobe. Na parížskom cintoríne Père Lachaise je možné vidieť iba jeho kenotaf.
Partoltice (Neurazy)

Partoltice sú malá dedina v Česku v okrese Plzeň-juh v Plzenskom kraji.
Skôr samostatná obec je od 1. januára 1976 miestnou časťou obce Neurazy, pod ktorej správu spadá. Partoltice sa nachádzajú jihozápadne od mesta Nepomuk, v nadmorskej výške v prevažne poľnohospodárskej oblasti. 
K 1. januáru 2012 tu žilo 56 obyvateľov, z toho 25 mužov a 31 žien.
Na juh od dediny preteká riečka Bradlava, ktorá je vlastne horným tokom rieky Úslavy. Partoltice sa nenachádzajú v žiadnej chránenej krajinnej oblasti.
Tunajší zbor dobrovoľných hasičov bol založený už v roku 1890.
Združenie domových samospráv

Združenie domových samospráv je zastrešujúca záujmová organizácia presadzujúca záujmy, požiadavky vlastníkov bytov voči orgánom verejnej správy a ďalším subjektom. ZDS združuje členov výborov alebo spoločenstiev vlastníkov ako poverených zástupcov vlastníkov bytov.
Združenie sa momentálne venuje aj problematike posudzovania vplyvov na životné prostredie a následným povoľovacím konaniam. Združenie vyvíja svoje aktivity aj vo výrubových konaniach a konaniach na ochranu prírody v chránených územiach.
Samostatnou kapitolou sú projekty zlepšovania života na mestských sídliskách.
Mikolaj Albrycht

Mikolaj Albrycht je poľský bridžista, reprezentant Slovenska.
Počas štúdia na vysokej škole v Bratislave sa stal členom Slovenského bridžového zväzu. V roku 2008 mu Poľský bridžový zväz poskytol výnimku a povolil, aby reprezentoval Slovensko na 1. mentalympiáde v Číne.
Mikolaj Albrycht je držiteľom rozhodcovskej licencie PZBS pre regionálne súťaže.
Lukáš Sidor

Lukáš Sidor je slovenský bridžista, juniorský reprezentant.
RSS agregátor

RSS agregátor tiež známy aj ako RSS čítačka, je klientsky softvér alebo webová aplikácia, ktorá zhromažduje združený webový obsah ako sú novinové titulky, blogy, audio alebo video blogy do jedného zdroja pre jednoduchší spôsob prezerania alebo čítania obsahu.
Funkcie.
Agregátory redukujú čas a úsilie potrebné pre pravidelné kontrolovanie noviniek na webových stránkach. Umožňujú vytvárať jedinečný informačný priestor alebo “osobné noviny”. Ak si užívateľ zaregistruje RSS zdroj, čítačka je schopná kontrolovať nový obsah podľa užívateľa daného intervalu a aktualizovať pre potreby užívateľa. Funkcie agregátora sú často vstavané na portáloch (napr. My Yahoo!, iGoogle, RSSTab.com , News.sk), v moderných prehliadačoch alebo emailových klientoch. 
Medzi ďalšie zaujímavé funkcie patria napríklad:
RSS agregátory získavajú a zobrazujú dáta obvykle z rôznych formátov založených na XML:
Filtrovanie zdrojov.
Jedným z problémov je že získavaný objem dát z RSS zdrojov môže byť občas neúnosný, zvyčajne ak má užívateľ nastavených mnoho webových zdrojov. Ako riešenie tohoto problému, mnoho agregátorov dovoľuje užívateľovi označiť každý zdrojov pomocou 1 alebo viacerých kľúčových slov, ktoré môźu byť triedené a filtrované do jednoducho navigovateľných kategórií
Ján Tomčáni (bridžista)

Ján Tomčáni (* 3. február 1982, Bratislava) je slovenský bridžista, reprezentant Slovenska. 
Viackrát reprezentoval Slovensko aj na majstrovstvách sveta v . V posledných rokoch preferuje poker, hlavne Omaha poker.
Falcon 1

Falcon 1 bola dvojstupňová čiastočne znovupoužiteľná raketa na kvapalný pohon, vyvinutá súkromnou americkou spoločnosťou SpaceX vlastnenou miliardárom Elonom Muskom. Po troch predchádzajúcich neúspešných štartoch sa štvrtý let rakety 28. septembra 2008 podaril a raketa úspešne dosiahla nízku obežnú dráhu okolo Zeme. Raketa je na túto dráhu schopná vyniesť až 670 kg nákladu.
Chladnička

Chladnička alebo (neodborne) ľadnička je zariadenie tvorené skriňou obsahujúcou chladiaci stroj, ktorý slúži na uchovanie potravín pri nízkej teplote (v chladničke asi 5 °C, v mraziacom boxe až −20 °C). Povrch voľne stojacich chladničiek je obyčajne biely alebo nerezový, aby sa znížil prívod tepla z okolia, oproti inej farbe sa tým zvýši odrazivosť povrchu.
Predchodca chladničky sa volal ľadnička . Bola to tepelne izolovaná dvojplášťová skriňa chladená ľadom, do ktorej sa vkladal prírodný ľad. Ten sa postupne topil a ochladzoval vnútro chladničky na stálu teplotu 0 °C.
Chladnička môže byť:
Eva Suchá

Eva Suchá (* 7. apríl 1967) je česká bridžistka. V roku 2008 reprezentovala Slovensko na Svetových hrách mentálnych športov v Pekingu.
Zavarickij

Zavarickij () alebo Zavarickaja sopka () je názov vulkanického komplexu, nachádzajúceho sa na polostrove Kamčatka, asi 20 km východne od stratovulkánu Bakening. Komplex pozostáva z viacerých troskových kužeľov zoradených v línii severozápad-juhovýchod, najvyšším členom komplexu je "Pesčannaja" (1 567 m), nachádzajúca sa na južnom konci komplexu. Najmladším členom je skupina šiestich troskových kužeľov "Zavaritskij", ktorá vznikla približne pred 2 800 rokmi (± 500 rokov). Lávové prúdy tejto erupcie prehradili tok riek Levaja Asača a Ozernaja, čím vzniklo jazero Vulkaničeskoje. Severozápadne a severovýchodne od Zavaritského sa nachádzajú ďalšie mladé, holocénne troskové kužele, napr "Berezovskij", ktorý eruptoval približne pred 10 000 rokmi.
Ján Podmanický

PhDr. JUDr. Ján Podmanický, PhD. (* 17. máj 1977, Stará Bystrica) je slovenský politik za stranu SMER-SD. Od roku 2006 je poslancom NR SR. Je tiež starostom obce Stará Bystrica a poslancom Žilinského samosprávneho kraja. 
Vzdelanie.
Teológiu študoval na Rímskokatolíckej cyrilometodskej bohosloveckej fakulte Univerztiy Komenského - Teologický inštitút Nitra, právo na Právnickej fakulte Univerzite Komenského a Právnickej fakulte Univerzity Mateja Bela. Titul PhDr. získal za základe rigorózneho konania na Katolíckej univerzite v Ružomberku. Titul JUDr. získal v rigoróznom konaní na Univerzite Mateja Bela, titul PhD. získal v odbore teória práva na Paneurópskej vysokej škole v Bratislave. 
Politická kariéra.
Od roku 2002 je členom strany SMER-SD a starostom obce Stará Bystrica. Prvý raz bol v roku 2002 zvolený za koalíciu HZD, HZDS, P SNS, SNS a SMER. Od roku 2005 je nepretržite poslancom Žilinského kraja za obvod Čadca, kandidoval za koalíciu SMER-SD, HZDS-ĽS.
V roku 2008 spolu s poslankyňou HZDS Ľudmilou Muškovou presadil zákon zakazujúci predaj na Nový rok, Veľkonočnú nedeľu a čiastočne počas Vianoc.
Konzervatívna platforma.
V máji 2020 vytvoril spolu s poslancom Mariánom Kérym a predsedom strany Kresťanská demokracia, život a prosperita, Tomášom Tarabom (zvoleným za ĽSNS) konzervatívnu platformu. Podmanický zo Smeru odišiel, zostáva nezávislým poslancom. Zo strany odišiel po kritike jej vedenia voči Platforme za hodnotovú politiku. Podmanický nechcel byť prekážkou posunu strany doľava a vyjadril sa aj voči Pellegrinimu, ktorého považuje za liberála.
Facebook

Facebook je sociálna sieť, ktorú spustili dňa 4. februára 2004 Mark Zuckerberg, Eduardo Saverin, Dustin Moskovitz a Chris Hughes počas štúdia na Harvardovej univerzite
Dejiny.
Facebook pôvodne slúžil len študentom Harvardovej univerzity. Mark Zuckerberg ho spustil zo svojej internátnej izby. Naprogramovanie mu údajne trvalo menej ako dva týždne. 
27. februára 2006 sa začali do systému pripájať niektoré veľké spoločnosti a od 11. augusta 2006 sa môže pripojiť ktokoľvek starší ako 12 rokov.
Začiatkom marca 2009 bola oficiálne spustená aj slovenská verzia Facebooku. Na jeho lokalizácii do slovenčiny sa podieľajú stovky dobrovoľníkov.
Súčasnosť.
V dnešnej dobe slúži Facebook najmä na komunikáciu, nadväzovanie priateľstiev a zdieľanie fotografií a videí.
V polovici roku 2006 mal už 7 miliónov členov.
K 30. septembru 2014 mal Facebook 1,35 miliardy aktívnych používateľov za mesiac a je dostupný skoro na celom svete. Jeho hlavný konkurent MySpace, donedávna neohroziteľná jednotka na trhu s počtom používateľov nad 100 miliónov, stratil svoju pozíciu v roku 2008.
Facebook vstúpil na burzu 18. mája 2012. Trhová hodnota sociálnej siete Facebook prekročila 26. augusta 2013 hranicu 100 miliárd dolárov. Momentálne vlastní Facebook viacero iných sociálnych sietí, niektoré odkúpil a niektorému vytvoril. Sú to siete ako Instagram, Facebook Messenger, WhatsApp a Snapchat.
Kritika.
Facebook je terčom kritiky. Viry.cz službu kritizovali za úbytok anonymity smerom k zverejňovaniu údajov. Server tiež poukázal na zneužívanie Like linkov na podvody ako šírenie spamu a zber osobných údajov. 
V máji 2019 firma priznala, že vplyvom chyby boli používateľské prihlasovacie heslá uložené v databáze v nehešovanej (plain text) forme. Táto chyba sa mala týkať 200 miliónov až 600 miliónov používateľov a k týmto heslám malo prístup 20 000 ich zamestnancov. Jedná sa o jeden z doteraz najzávažnejších bezpečnostných incidentov Facebooku.
O nekalých praktikách Facebooku svedčia aj uniknuté dokumenty Facebook Papers.
Akademija Nauk

Akademija Nauk () je názov vulkanického komplexu, pozostávajúceho z niekoľkých stratovulkánov a kaldier, nachádzajúci sa vo východnej časti polostrova Kamčatka, asi južne od stratovulkánu Karymská. Komplex leží na staršej, pleistocénnej, širokej kaldere "Polovinka" a vznikol približne pred 30 000 rokmi. Tvoria ho dve kaldery – "Odnobokij" (5 ×) a "Akademija Nauk" (3 ×) – v súčasnosti zaliata vodou a známa ako Karymské jazero) a stratovulkán "Beliankin" (), nachádzajúci sa v severozápadnej časti kaldery Polovinka.
Vulkanizmus prechádzal od počiatočnej bazaltovej fázy cez andezitovú až po ryolitovú finálnu fázu, pri ktorej vznikli dva maary na južnom, resp. severnom okraji jazera. Severný maar vznikol približne pred 6 500 rokmi. Jediná historicky zaznamenaná erupcia sa odohrala 2. januára 1996. Išlo o jednodňovú explozívnu erupciu ryolitovo-bazaltových pyroklastík v blízkom okolí severného maaru.
Araukana

Araukana je plemeno kury domácej pochádzajúca z Čile. Araukany chovali pôvodne juhoamerickí indiáni zvaní Araukáni, odkiaľ je aj pomenovanie plemena. Sliepky araukany znášajú tyrkysové vajíčka. Plemeno sa chová aj na Slovensku.
Heinkel He 176

Heinkel He 176 bolo nemecké pokusné raketové lietadlo. Bolo to prvé lietadlo poháňané výlučne raketovým motorom na kvapalné palivo. Prvý let sa uskutočnil 20. júl v roku 1939, pilotoval ho Erich Warsitz. He 176 bola súkromná iniciatíva firmy Heinkel, (podobne, ako pri Heinkel He 178) ktorú viedol Ernst Heinkel. Heinkel chcel vyvinúť čo najrýchlejšie lietadlo a hoci výkony He 176 neboli nijak oslňujúce, dokazovali, že je možné skonštruovať výkonné raketové lietadlo.
Vznik a vývoj.
Počas 20. rokov robili nemeckí odvážlivci pokusy s raketami primontovanými na autá, motorky, vlaky, či dokonca sane. V roku 1929 sa o to pokúsili Alexander Lippisch pri stroji Ente a Fritz von Opel pri stroji RAK.1. Pri raketách na tuhé palivo nemohol byť ovládaný ťah a motory sa nedali po štarte zastaviť.
V 30. rokoch experimentoval Wernher von Braun a jeho tím pracujúci v Peenemünde s pridávaním rakiet na tekuté palivo na bežné lietadlá. Heinkel im na pokusy poskytol lietadlá He 72 a He 112. Začiatkom roku 1937 vzlietlo jedno z týchto lietadiel s vrtuľovými motormi, ktoré vo vzduchu vypol a ďalej letel na raketový pohon. V tom čase experimentoval Hellmuth Walter s raketami spaľujúcimi peroxid vodíka, ktoré viedli k vytvoreniu ľahkých a jednoduchých rakiet, vhodných k inštalácii na lietadlá.
He 176 bol poháňaný novými motormi Walter. Išlo o malé, jednoduché lietadlo, postavené takmer celé z dreva, s odkrytým kokpitom. Malo konvenčný podvozok s troma kolesami. Pilot mal svojou váhou preniesť ťažisko viac dopredu, lebo prázdne lietadlo ťahalo chvost po zemi.
Zvláštnym prvkom bol únikový systém v nose lietadla. Stlačený vzduch bol použitý k tomu, aby sa nos od lietadla oddelil. Keď sa kokpit oddelil, pilot vyskočil. Stroj bol predvedený RLM (Reichsluftfahrtministerium – Ríšske ministerstvo letectva), ale jeho záujem sa nepodarilo vzbudiť a tak firma Heinkel projekt zastavila. Počas jeho trvania bolo postavené len jedno lietadlo a to skončilo v Múzeu letectva v Berlíne, ktoré bolo v roku 1943 zničené počas spojeneckého náletu.
Ešte pred zastavením projektu boli vyrobené plány na pokročilejšie raketové lietadlo, veľmi podobné He 176. neskôr sa RLM k projektu raketového lietadla vrátilo v rámci Projektu X, ktorého výsledkom bola prvá (a posledná) raketová stíhačka na svete, Me 163 Komet.
Philippe Senderos

Phillipe Senderos (* 14. február 1985, Ženeva, Švajčiarsko) je švajčiarsky futbalista, ktorý hrá za anglický klub Arsenal FC.
Zoznam plemien králikov

Toto je zoznam plemien králikov:
Liptovský lysko

Liptovský lysko je najmladšie slovenské národné plemeno králika. Uznané bolo v roku 2005. Váži 4-4,25 kg. Existuje v 3 farebných rázoch - divosfarebný, divomodrý a čierny. Farba srsti je sivá (resp. modrosivá alebo čierna), od spodnej časti pysku až po koreň ušníc má bielu srsť (lysinu). Vyšľachtený bol na Liptove.
Holíčsky modrý králik

Holíčsky modrý králik je národné plemeno Slovenska, ktoré vyšľachtil Imrich Vanek z Holíča. Ako samostatné plemeno bol uznaný 15.10.1975 ako v poradí druhé slovenské národné plemeno králikov. V súčasnosti sú chovatelia združení v Klube chovateľov národných plemien a rexov.
Nitriansky králik

Nitriansky králik je slovenské plemeno králika uznané v roku 1977. Podstatný podiel na jeho vzniku má J. Zelník z Nitry (v rokoch 1925-1986).
Kamčatská gubernia

Kamčatská gubernia () bola jedna z gubernií Ruskej sovietskej federatívnej socialistickej republiky v rokoch 1921 - 1926 zriadená po rozpade bývalej Kamčatskej oblasti 26. januára 1921. Hlavným mestom gubernie bol Petropavlovsk-Kamčatskij.
Gubernia sa delila na 6 okresov a zanikla 4. januára 1925, keď sa jej územie včlenilo do Ďalekovýchodného kraja.
Zemplínsky pastelový králik

Zemplínsky pastelový králik je slovenské stredne veľké plemeno králika, ktorý začal šľachtiť Ing. Jozef Jonek v roku 1982. Plemeno bolo uznané 22. novembra 1987.
Slovenský sivomodrý rex

Slovenský sivomodrý rex je najstaršie slovenské plemeno králika. Vyšľachtil ho Imrich Vanek z Holíča krížením králikov kastorex a rys od roku 1958. Ako samostatné plemeno bolo uznané v roku 1965.
Tieto králiky majú hebkú sivomodrú srsť a na brušku bielu.
Ďalekovýchodný kraj

Ďalekovýchodný kraj () vznikol na východe Ruskej sovietskej federatívnej socialistickej republiky 4. januára 1926 na území zaniknutých gubernií východnej časti RSFSR a severného Sachalinu. Rozloha územia 2,6 milióna km² bola obývaná 2,1 miliónom obyvateľov. Administratívnym mestom kraja bol Chabarovsk. V roku 1938 bol rozdelený na Chabarovský a Primorský kraj.
Murmanská gubernia

Murmanská gubernia () bola jedna z gubernií Ruskej sovietskej federatívnej socialistickej republiky v rokoch 1917 - 1925 zriadená po rozpade jedného z rajónov Archangeľskej gubernie 13. júna 1921. Hlavným mestom gubernie bol Murmansk. Podľa údajov z roku 1926 v gubernii žilo 23 000 obyvateľov.
Gubernia zanikla 1. augusta 1927, keď sa jej územie včlenilo do Murmanského okruhu Leningradskej oblasti.
Áno, miláčik!

Áno, miláčik! je slovenský sitkom, ktorý začala vysielala televízia Markíza 16. apríla 2008. Seriál mal doplniť slot komediálnych seriálov (v pondelok a piatok sa vysielali Susedia, v utorok Normálna rodinka a vo štvrtok Priateľky). Áno, miláčik! mal pridelený stredajší prime-time.
Seriál vyrábala Markíza so spoločnosťou Maya. Avšak s klesajúcou sledovanosťou musel seriál skončiť. Posledný diel bol odvysielaný 25. júna 2008 a do novej televíznej sezóny sa s ním už nepočítalo.
Formát.
Skeč šou "Áno, miláčik!" je vtipným pohľadom do súkromia troch manželských dvojíc. Jej cieľom je s komickým nadhľadom ukázať, ako sa tri páry rôznych vekových generácií vyrovnávajú s tak dôležitými vecami, ako sú láska, vernosť, sexuálny život, peniaze, tolerancia, pomoc, ústretovosť, či schopnosť počúvať toho druhého.
Manželské páry sa milujú, nenávidia, hádajú a znova sa udobrujú. Chvíľami sa neznášajú, všeličo si vyčítajú, mlčia, ignorujú sa, ale nakoniec vždy nájdu cestu naspäť jeden k druhému. A potom znovu riešia svoje každodenné problémy, uťahujú si zo seba, klamú, podvádzajú. Predovšetkým si však uvedomujú, že nemôžu jeden bez druhého žiť. Majú sa totiž radi, len svoje city nevedia, alebo občas aj nechcú, jeden druhému prejaviť.
Moravský modrý

Moravský modrý je české národné plemeno králika vyšľachtené pred viac než 100 rokmi. Prvá písomná zmienka o ňom je z roku 1904. Patrí medzi veľké plemená, váži 5-6 kg. Farba srsti je modrosivá. V Česku sa chová 1 000 až 1 500 chovných zvierat.
Český albín

Český albín je české národné plemeno králika, ktoré vyšľachtil prof. Žofka v roku 1928. Patrí medzi stredne veľké plemená, váži 4-5 kg. Farba srsti je biela. Oko je červené (albinotické). V Česku sa chová 150 až 200 chovných zvierat.
Novonikolajevská gubernia

Novonikolajevská gubernia () bola jedna z gubernií Ruskej sovietskej federatívnej socialistickej republiky v rokoch 1921 - 1925 zriadená po rozpade Altajskej, Omskej a Tomskej gubernie 13. júna 1921. Hlavným mestom gubernie bol Novonikolajevsk (dnešný Novosibirsk). Podľa údajov z roku 1923 v gubernii žilo 1 331 000 obyvateľov.
Spočiatku sa gubernia delila na 5 okresov, neskôr (1924) sa okresy rozdelili na rajóny a ich počet stúpol na 13. Gubernia zanikla 25. mája 1925, keď sa jej územie včlenilo do Sibírskeho kraja.
Český luštič

Český luštič je české národné plemeno králika vyšľachtené po roku 1945 pánom Václavom Pémom z obce Dolany nad Vltavou pri Kralupách nad Vltavou. Podobné plemeno bolo vyšľachtené tiež v Anglicku, Holandsku a Nemecku. Patrí medzi stredne veľké plemená, váži 3,5-4,25 kg. Farba srsti je špinavožltá s jemným šedomodrým nádychom. Sfarbenie srsti je recesívne voči všetkým iným sfarbeniam srsti u králikov, preto sa používa k testovaniu "čistokrvnosti" sfarbenia iných králikov (odtiaľ jeho názov). V Česku sa chová okolo 150 králikov tohto plemena.
Český strakoš

Český strakoš je jedno z najstarších českých národných plemien králika. Jeho vznik sa odhaduje na 18. storočie. Patrí medzi stredne veľké plemená, váži 3-4 kg. Je to jediné české plemeno s kresbou. Najčastejšie sa chová v čierno-bielej farbe. Existuje ďalších 9 farebných rázov. V Česku sa chová 1 000 až 1 500 chovných zvierat.
Omská gubernia

Omská gubernia () bola jedna z gubernií Ruskej sovietskej federatívnej socialistickej republiky v rokoch 1919 - 1925 zriadená z 9 okresov 27. augusta 1919. Hlavným mestom gubernie bol Omsk. 
Spočiatku sa gubernia delila na 9 okresov, neskôr (1924) sa ich počet znížil na 6. Gubernia zanikla 25. mája 1925, keď sa jej územie včlenilo do Sibírskeho kraja.
Moravský biely hnedooký

Moravský biely hnedooký je najmladšie české národné plemeno králika, ktoré sa začalo šľachtiť v okolí Brna v roku 1971. Uznané bolo v roku 1984. Patrí medzi stredne veľké plemená, váži 3-4 kg. Farba srsti je biela. Oči sú hnedé. V Česku sa chová asi 100 chovných zvierat.
Český čiernopesíkatý

Český čiernopesíkatý je české národné plemeno králika, ktoré vyšľachtil v roku 1945 František Provazník z Holic. Uznané bolo v roku 1975. Patrí medzi menšie plemená, váži 2,50-3,20 kg. Farba srsti je biela so šedopopolavým nádychom. V Česku sa chová asi 100 chovných zvierat.
Rybinská gubernia

Rybinská gubernia () bola jedna z gubernií Ruskej sovietskej federatívnej socialistickej republiky v rokoch 1921–1923 zriadená po rozpade Jaroslavskej a Tverskej gubernie 3. februára 1921. Hlavným mestom gubernie bol Rybinsk.
Spočiatku sa gubernia delila na 5 okresov, neskôr (1922) sa k nej pripojili ešte dva. Gubernia zanikla vo februári roku 1923.
Český červený králik

Český červený králik je české národné plemeno králika, ktoré vyšľachtil pred rokom 1940 Theodor Svoboda z Modřan. Uznané bolo v roku 1959. 
Patrí medzi menšie plemená, váži 2,50-3,20 kg. Farba srsti je sýto svietivo žltočervená. V Česku je oficiálne registrovaných asi 150 chovných zvierat.
Severodvinská gubernia

Severodvinská gubernia () bola jedna z gubernií Ruskej sovietskej federatívnej socialistickej republiky v rokoch 1918 – 1929 zriadená po rozpade Vologodskej gubernie 17. júna 1917. Hlavným mestom gubernie bol Velikij Usťug. Podľa údajov z roku 1926 v gubernii žilo 678 100 obyvateľov.
Spočiatku sa gubernia delila na 5 okresov, neskôr (18. apríl 1924) sa ich počet zvýšil na 18. O rok neskôr (1925) dva z nich stali súčasťou ostatných okresov, ktoré vznikli v roku 1924. Gubernia zanikla 15. júla 1929, keď sa jej územie včlenilo do Severodvinského okruhu Sibírskeho kraja.
Chodský pes

Chodský pes je od roku 1985 oficiálne uznané české národné plemeno. Bol šľachtený tak, aby sa čo najviac podobal zachovaným vyobrazeniam, ale musel sa tiež líšiť od už schválených plemien z iných štátov. Farbu srsti má čiernu s hrdzavým pálením, dlhá srsť tvorí okolo krku hrivu. Stredná veľkosť, temperament a učenlivosť ho predurčuje pre služobný výcvik, výcvik záchranársky, agility, ale aj ako ťažný alebo sprievodný pes môže nájsť svoje uplatnenie.
Chodský pes pribudol na zoznam uznaných plemien FCI v máji roku 2019.
Na Slovensku plemeno aktuálne zastrešuje Klub málopočetných plemien psov.
Ruská republika

Ruská republika (; pred reformou pravopisu ) bol krátkodobý štátny útvar, ktorý po jeho vyhlásení Dočasnou vládou Ruska dňa 14. septembra 1917 de iure kontroloval územie bývalej Ruskej ríše. Názov „Ruská republika“ sa niekedy chybne používa pre obdobie medzi abdikáciou cára Mikuláša II. dňa 16. marca 1917 a vyhlásením republiky v septembri. Počas tohto obdobia však zostalo budúce postavenie monarchie nevyriešené.
Vláda Ruskej republiky bola rozpustená po násilnom uchopení moci boľševikmi 7. novembra 1917. Čiastočne demokratické voľby do Ústavodarného zhromaždenia sa však ešte v novembri konali. Dňa 18. januára 1918 toto zhromaždenie vydalo dekrét, ktorým vyhlásilo Rusko za demokratickú federatívnu republiku pod názvom „Ruská demokratická federatívna republika“. Boľševici však na druhý deň zhromaždenie protizákonne rozpustili. Takisto aj boľševici používali pre Sovietske Rusko spomedzi mnohých neoficiálnych označení aj názov „Ruská republika“, kým v júli 1918 došlo k prijatiu ústavy a bol tak stanovený aj oficiálny názov štátu „Ruská socialistická federatívna sovietska republika“.
Národné plemená Česka

Výsledkom dlhodobého šľachtenia na území Česka boli vyšľachtené tieto národné plemená. Rozvoj národných plemien je podporované aj grantovými programami Európskej únie.
Tampa

Tampa je tretie najväčšie mesto amerického štátu Florida po mestách Jacksonville a Miami. V roku 2005 tu žilo 333 040 obyvateľov, v metropolitnej oblasti 2,7 milióna. Podobne ako pri ostatných mestách na Floride, ekonomika je založená na službách a turizme. Mesto je známe hokejovým klubom Tampa Bay Lightning a zábavným parkom Busch Gardens a The Water Park.
Tarquiniovci

Tarquiniovci boli traja poslední rímski králi, ktorých meno sa odvodzuje od mena etruského mesta Tarquinie.
Podľa rímskej tradície, zachovanej v diele Tita Livia Dejiny od založenia Mesta, sa do Tarquinií, ktoré ležali severne od mesta Ríma a od rieky Tiber, prisťahoval z Korinta Démaratos. Ako zručný remeselník si nadobudol značný majetok. Jeho syn sa oženil s etruskou ženou, ale pretože on sám nebol etruského pôvodu, nemohol získať žiadne významné postavenie v meste. Preto sa rozhodol presťahovať sa s manželkou i svojím majetkom do Ríma za vlády rímskeho kráľa Anca Marcia. Za jeho vlády sa totiž do Ríma sťahovalo veľa obyvateľov z etruských miest, takže v Ríme vznikla dokonca etruská štvrť. Vďaka svojmu majetku získal významné postavenie a keď kráľ Ancus Marcius zomrel, zvolili ho v Ríme za piateho rímskeho kráľa a prijal meno Tarquinius Priscus (lat. = Tarquinius Starý). Po ňom vládol ako šiesty rímsky kráľ Servius Tullius a ako siedmy rímsky kráľ zať Servia Tullia Tarquinius Superbus. 
V roku 510 pred Kr. Rimania zvrhli vládu dynastie etruských kráľov a kráľovskú moc rozdelili medzi každoročne volených úradníkov. Skončilo obdobie kráľovstva (753 – 510 pred Kr.) a začalo obdobie republiky (509 – 27 pred Kr.)
Obdobie vlády Tarquiniovcov neznamenalo len presadenie sa Etruskov v politickom živote Ríma. Rimania od nich prevzali mnohé symboly moci (tóga, kurulské kreslo, liktori), mnohé náboženské prvky (cez Etruskov Rimania prevzali gréckych bohov), znalosť veštenia, ktorú Rimania nazývali "disciplina Etrusca", dokonca aj grécku abecedu, ktorú si čiastočne upravili. Etruského pôvodu bol aj spôsob zakladania miest (obyčajne štvorcový pôdorys so šachovnicovo usporiadanými ulicami), používanie klenby pri stavebných prácach (napr. akvadukty – vodovody) a ďalšie kultúrne vymoženosti.
Vyhnanie etruských kráľov z Ríma súviselo s oslabovaním postavenia Etruskov v strednej Itálii.
Karymská sopka

Karymská sopka je aktívny, vysoký stratovulkán, nachádzajúci sa vo východnej časti polostrova Kamčatka, asi severne od kaldery Akademija Nauk. Karymská je jedna z najaktívnejších sopiek východnej vulkanickej zóny polostrova, len v 20. storočí eruptovala viac ako 25-krát. Erupcie sa dajú charakterizovať ako stredne silné, prevažne strombolského charakteru.
Sopka leží v staršej, širokej kaldere, ktorá vznikla približne pred 7 700 rokmi. Kaldera zasahuje do južného svahu staršieho, pleistocénneho vulkánu "Dvor" a je lokalizovaná na vonakjšej strane severného okraja kaldery "Polovinka", v ktorej sa nachádzajú aj ďalšie dve mladé kaldery Akademia Nauk a "Odnobokij". Výstavba samostatného masívu sopky začala o 2 000 rokov neskôr. Pred 2 300 rokmi nastala etapa pokoja, súčasná fáza vulkanizmu sa aktivovala pred 500 rokmi, pričom lávové prúdy, tvoriace vrchné vrstvy pokryvu svahov nemajú viac ako 200 rokov.
Malyj Semiačik

Malyj Semiačik je názov širokej kaldery vulkanického pôvodu, nachádzajúcej sa vo východnej časti polostrova Kamčatka. Súčasťou kaldery je aj menší stratovulkán a samotná kaldera leží v staršej, 15 ×  širokej kaldere "Stena-Sobolinij", ktorá vznikla v strednom pleistocéne. Vznik kaldery sa datuje na neskorý pleistocén, presnejšie 20 000 rokov pre súčasnosťou. Neskoršia aktivita komplexu Malij Semjačik sa posúvala v smere juhozápad s dvoma väčšími fázami vulkanizmu – prvá začala pred 11 000 rokmi a druhá pred cca 8 000 rokmi. Druhá fáza bola charakteristická explozívnymi erupciami, počas ktorých došlo k deštrukcii a rekonštrukcii súčasného masívu. Historicky aktívny kráter "Troickij", ktorý vznikol prec cca 400 rokmi, je v súčasnosti zaliaty vodou.
Boľšoj Semiačik

Boľšoj Semiačik je vulkanický komplex, pozostávajúci z niekoľkých stratovulkánov, troskových kužeľov a lávových dómov, ktorý sa nachádza vo východnej časti polostrova Kamčatka, neďaleko pobrežia Pacifiku. Komplex leží v širokej kaldere, ktorá sa sformovala v pleistocéne. Postkalderové štádium aktivity dalo za vznik viacerým stratovulkánom a lávovým dómom, viaceré boli aktívne počas holocénu.
Aaron Lennon

Aaron Lennon (* 16. apríl 1987, Leeds, Spojené kráľovstvo) je byývalý profesionálny futbalový hráč. Väčšinu svojej kariéry strávil v klube Tottenham Hotspur. Lennon bol taktiež anglický futbalový reprezentant a reprezentačný dres si na seba obliekol celkom 21 krát. 
Profesionálnu kariéru začal v roku 2003 v klube Leeds United. Tam odohral 38 zápasov a dal jeden gól.
Kakistokracia

Kakistokracia (z gr. kakistos = najhorší &lt; kakos = zlý) je vláda toho najhoršieho, resp. vláda tých najhorších. Opakom kakistokracie je aristokracia, teda vláda nejlepších.
Peter Žitavský

Peter Žitavský (; * 1260 - 1270, Zittau† 1339, Zbraslav) bol český vzdelanec, diplomat, spisovateľ, básnik, tretí opát cisterciánskeho kláštora (od 1316 - 1339) a politik nemeckého pôvodu.
Zrejme pochádzal z meštianskej rodiny a mal vynikajúce vzdelanie - vedel nielen po nemecky a česky, ale aj po latinsky a francúzsky, z čoho sa predpokladá, že vyštudoval nejakú univerzitu (Bologna, Paríž...). Mal vynikajúce znalosti Biblie. Od roku 1927 býval v Prahe. Okolo roku 1305 sa stal členom zbraslavského cisterciánskeho konventu. Bol kaplánom zbraslavského opáta Konráda, s ktorým sa zúčastňoval na mnohých politických jednaniach. Roku 1316 , po Konrádovej druhej rezignácii, bol zvolený za zbraslavského opáta. Naďalej udržiaval styky s kráľovským dvorom, najmä s kráľovnou Eliškou Přemyslovou a neskôr aj s mladým Karolom. 
Diela.
Roku 1314 po smrti Ota Zbraslavského, prvého spracovateľa "Zbraslavskej kroniky" (Chronicon Aulae Regiae), prevzal Peter jeho rozpracované dielo. Otove kapitoly čiastočne doplnil, prepracoval a uverejnil ich v prvej knihe, v ktorej zachytil udalosti do roku 1316. V ďalších dvoch knihách opisuje situáciu do roku 1338 a dovŕšil tak Otovu prácu, pričom výrazne rozšíril jeho autorský zámer a vytvoril z pôvodného oslavného diela českého kráľa Václava II. rozsiahle historické dielo.
Do 2. knihy Zbraslavskej kroniky vložil Peter aj časť svojho ďalšieho diela "Liber secretorum Aulae Regiae", ktoré rozpráva o zázrakoch, ktoré sa udiali v zbraslavskom kláštore od jeho založenia až po Petrovu dobu. Nevydané zostali dve knihy - kázanie "Sermones in festivitatibus summis secundum ordinem Cysterciensem in capitulis faciendi".
Peter sa takisto zaslúžil o vznik zbierky zbraslavských listín – zbraslavský diplomatár.
Posledná zmienka o Petrovi Žitavskom pochádza z 13. januára 1339.
Callocephalon

Callocephalon (kakadu) je rod kakaduorodých papagájov, v ktorom je zahrnutý jediný druh, kakadu prilbatý/prilbový ("Callocephalon fimbriatum"). Tento druh sa vyskytuje v chladnejších, vlhkejších, zalesnených pásmach Austrálie hlavne v ich krovinatých častiach. Teritórium ich výskytu je hlavne na juhovýchode austrálskeho kontinentu a v Tasmánii. 
Tento jedinečný druh papagájov kakadu bol často priraďovaný do rodu spolu s bielymi kakadu rodu "Cacatua". Diskutabilnosť ich užšieho príbuzenstva je spochybňovaná aj poukazovaním na rozdiely vo vzhľade, sfarbení vtákov a hlavne vo výraznom sexuálnom dimorfizme. 
Vo farbe peria tohto kakadu dominuje svetlosivý odtieň so svetlosivým vrúbkovaním (vrúbkovanie je výraznejšie u samíc). Samce majú červenú hlavu a chochol, samice majú omnoho menej výrazný (menší) chochol, ktorý je sivo sfarbený.
Na rozdiel od väčšiny ďalších kakaduorodých papagájov, kakadu prilbový hniezdi na mladých stromoch, do ktorých samice svojim silnýcm zobákom vydlabú hniezdnu dutinu. Pribúdanie starších, dutých stromov a vplyvom odlesňovania ubúdanie prirodzeného životného prostredia spôsobilo redukciu počtu jedincov tohto druhu vtákov, čím sa kakadu prilbový dostal do zoznamu ohrozených druhov.
Amaury Nolasco

Amaury Nolasco, rodený Amaury Nolasco Garrido, (* 24. december 1970, Portoriko) je americký herec, známy najmä pre úlohu Fernando Sucre v televíznom seriáli "Prison Break".
Mladosť.
Nolasco sa narodil v Portoriku, kde študoval biológiu ako riadny študent na univerzite v snahe stať sa lekárom. Spočiatku nemal v úmysle stať sa hercom. Po niekoľkých živých hereckých vystúpeniach sa presťahoval do New Yorku, kde študoval v Americko-britskej škole dramatických umení.
Kariéra.
Onedlho Nolasco hosťoval v rôznych televíznych seriáloch ako "Arlim", "CSI: Crime Scene Investigation" a "ER". Jeho prvou úlohou vo filme bola postava "Orange Julius" vo filme "2 Fast 2 Furious". Ďalšou bola úloha vo filme "Mr. 3000" po boku Bernie Maca. Neskôr účinkoval v ďalších televíznych a filmových projektoch. Jeho doteraz najväčšou úlohou je hit televízie FOX seriál "Prison Break" známy u nás s podtitulom "Útek z väzenia".